Uqasi, yal leqdic yegla-d s ubeddel di temnaḍt-agi deg yihricen yemgaraden, ama di tmetti ama deg timagit, ama i yidles neγ tasekla sumata, γas akken akken mgaraden yehricen-agi, maɛa iswi d yiwen, seg leqdicat imezwura ad naf aselmed n tmaziγt i yebdan seg asmi id-tlul tidukla-ya, aṭas n yelmeẓyen umi tettunefk tegnit akken ad lemden tira s tutlayt tayemmat di tidukla, ayagi ila azal meqqer i tutlayt d yidles amaziγ sumata. Γer tama n uselmed n tmaziγt tella tmedyazt, ulamek ur yettili ara usefru neγ tamedyazt di leqdicat n tidukla, imi ahat d ta i d tigejdit γef ters tneggarut-a, arnu γer waya tamnadt n At Jennad tettwassen s lǧahd n wawal d usemres n tmedyazt deg tudert n yal ass, ahric-a n tmedyazt yuẓ mliḥ γer zdat ladγa imi tuget deg iɛeggalen n tidukla amakken id-nezwar deg awal mmalen γer yidles, llan kra ula d 65